УТВЪРЖДАВАМ:

ИЗПЪЛНИТЕЛЕН ДИРЕКТОР

проф. д-р Стоян Миланов, д.м.

**ДОКУМЕНТАЦИЯ**

за

участие в открита процедура за възлагане на обществена поръчкапо реда на Глава V от Закона за обществените поръчки с предмет:

**Абонаментно сервизно обслужване на асансьорните уредби в УМБАЛСМ "Н.И.Пирогов" - ЕАД**

*Настоящата документация се издава на основание чл. 28 от Закона за обществените поръчки*

*и е одобрена с Решение № 548 /17.04.2015г.*

ДОКУМЕНТАЦИЯ

за

участие в открита процедура за възлагане на обществена поръчка

по реда на Глава V от Закона за обществените поръчки с предмет:

Абонаментно сервизно обслужване на асансьорните уредби в УМБАЛСМ "Н.И.Пирогов" - ЕАД

СЪГЛАСУВАЛ:

инж. Валери Генев \_\_\_\_\_\_\_\_\_\_\_\_\_\_\_\_\_\_\_\_\_\_

/СТУ/

Петър Найденов **\_\_\_\_\_\_\_\_\_\_\_\_\_\_\_\_\_\_\_\_\_\_**

/гл. юрисконсулт/

Красимир Данаилов **\_\_\_\_\_\_\_\_\_\_\_\_\_\_\_\_\_\_\_\_\_\_**

/ЗИДИД/

**ИЗГОТВИЛ:**

Веселина Денчева **\_\_\_\_\_\_\_\_\_\_\_\_\_\_\_\_\_\_\_\_\_\_**

/отдел ОП /

СЪДЪРЖАНИЕ:

ЧАСТ І

1. Решение за откриване на процедура

2. Обявление за обществена поръчка

ЧАСТ ІІ

1. Описание на обекта на поръчката.

2. Техническа спецификация.

3. Критерий за оценка на офертите, показатели с относителна им тежест и методика за определяне на комплексната оценка на офертите

4. Указания за реда и условията за участие и провеждане на откритата процедура за възлагане на обществена поръчка

ЧАСТ ІІІ

Образци на документи за участие в процедурата

# 

ЧАСТ І

1. Решение за откриване на процедура

2. Обявление за обществена поръчка

ЧАСТ ІІ

1. Описание на обекта на поръчката.

2. Техническа спецификация.

3. Критерий за оценка на офертите, показатели с относителна им тежест и методика за определяне на комплексната оценка на офертите

4. Указания за реда и условията за участие и провеждане на откритата процедура за възлагане на обществена поръчка

1. Описание на обекта на поръчката

Обект на поръчката е услуга по чл. 3, ал. 1, т. 2 от ЗОП с предмет: Ежедневна/ денонощна/ техническа поддръжка и сервизно обслужване на асансьорните уредби – 25 броя на територията на УМБАЛСМ,,Н.И.Пирогов” – ЕАД, съгласно спецификация на асансьорните уредби по Приложение №1, с постояно присъствие на сервизни техници на територията на болницата, за срок от три календарни години.

Техническата (абонаментна) поддръжка и сервизно обслужване на асансьорите включва поддържането, текущи и аварийни ремонти, безплатна подмяна и монтаж на резервни части и възли, и други допълнителни дейности, осигуряващи безопасното функциониране на асансьорите в съответствие с нормите на действащото българско законодателство и инструкциите за експлоатация на производителя.

Дейността се изпълнява с постоянно присъствие на територията на УМБАЛСМ ,,Н.И.Пирогов” – ЕАД на служители от фирмата, по месечен 24 часов график, изготвен от изпълнителя.

Минимален обем дейностите /видовете работи/, със съответната периодичност, която Изпълнителят трябва да извършва при техническото обслужване на асансьорите са описани в Приложение № 2 от настоящата документация.

Всички материали, използвани при извършване на ремонтите трябва да отговарят на БДС или ЕN, да бъдат първо качество, да бъдат произведени в България или в страните от Европейския съюз и да отговарят на всички нормативни изисквания за качество и безопасност при употреба.

Когато се налага подмяна на части и/или консумативи, избрания изпълнител се задължава да достави същите на цени в предложения от него ценови списък за най често подменяните по Приложение № 3. За резервни части извън списъка се представя оферта за одобрение от Възложителя. Срокът за доставка на резервни части не може да надвишава 3 (три) календарни дни, освен в случаите, когато се налага доставка на резервни части от чужбина, като предварително представи на Възложителя за утвърждаване заявка с количествата и цените на необходимите за подмяна резервни части и консумативи. Доставяните резервни части и/или консумативи следва да са придружени от сертификат за качество, произход и гаранционни условия. Цената на резервните части и/или консумативи трябва да включва всички разходи за доставката до склада на Възложителя.

Дейностите /видове работа/ за подобряване на безопасността на съществуващите асансьорни уредби, се извършват през периода на обслужване на основание измененията в Наредба за безопасната експлоатация и техническия надзор на асаньорите и по ценови списък приложен от Изпълнителя в Приложение №4.

Вид на процедурата – открита.

Срок за изпълнение на обществената поръчка – 36 /тридесет и шест/ месеца от датата на подписване на договора за изпълнение.

Място на изпълнение на обществената поръчка: УМБАЛСМ „Н.И.Пирогов” ЕАД, гр. София 1606, бул. “Тотлебен” № 2.

Код по Класификатора на ОП – 50750000.

Критерий за оценка на офертите: икономически най-изгодна оферта.

Начин за образуване на предлаганата цена - крайна цена в лева, с включени всички разходи по абонаментната и сервизна поддръжка на асансьорите в УМБАЛСМ “Н.И.Пирогов” ЕАД и ДДС, до два знака след десетичната запетая.

Начин на плащане – в български лева, по банков път, по сметката на изпълнителя, разсрочено на две равни вноски, първата от които е дължима в срок до 60 /шестдесет/ дни след представяне на фактура-оригинал, за предходния месец.

Срок за валидност на предложенията - 90 /деветдесет/ дни от датата на отваряне на офертите;

Ограничения при изпълнението на обществената поръчка:

* + - всеки кандидат може да представи само по една оферта, включваща изпълнението на цялата поръчка.
    - не се допуска представянето на варианти на офертата.

Документацията за участие в процедурата е безплатна. Същата е достъпна до кандидатите за участие на Профила на купувача на УМБАЛСМ “Н.И.Пирогов” ЕАД на интернет адрес: <http://pirogov.nit.bg/>.

Офертите се приемат: в отдел “Обществени поръчки”, УМБАЛСМ “Н.И.Пирогов” ЕАД, гр. София, бул. “Тотлебен” № 21, до 12.00 ч. на 25.05.2015 г.. Офертата се представя в упоменатия от Възложителя срок в съответствие с изискванията на чл. 57, ал. 1 от ЗОП. Офертата задължително се подава на български език. Когато участникът е чуждестранно физическо или юридическо лице или техни обединения, се представя задължително и в превод.

Отваряне, разглеждане и оценяване на офертите: 26.05.2015 г. от 10.00 ч. в Аудиторията на Секция по изгаряне и пластична хирургия, 2-ри етаж /Администрация/, гр. София 1606, бул. “Тотлебен” № 21;

2. Техническа спецификация

Спецификация на асансьорните уредби, на територията на УМБАЛСМ,,Н.И.Пирогов” - ЕАД е посочена в Приложение № 1.

3. Критерий за оценка на офертите, показатели с относителна им тежест и методика за определяне на комплексната оценка.

I. Критерий за оценка на офертите е „икономически най-изгодната оферта”. Общата комплексна оценка на всяко предложение представлява сумата от оценките на отделните показатели, изразена във формулата: K = Р1 + Р2 + Р3

II. Показатели за определяне на комплексната оценка:

Р1 – предложена цена – относителна тежест 70%

Р2 – стойност на резервни части – относителна тежест 20%

Р3 – стойност за подобряване безопасността на асансьорите – относителна тежест 10%

III. Методика за определяне на комплексната оценка

Стойността на показателя Р1 се изчислява по формулата:

Р1 = , където:

 - е най-ниската /минимална/ предложена абонаментна стойност за изпълнение на поръчката за един месец

 - е конкретното предложение на участника

Под „предложена цена” следва се разбира общата стойност за изпълнение на поръчката по поддръжка и сервизно обслужване на асаньорните уредби в болничното заведение.

Стойността на показателя Р2 се изчислява по формулата:

Р2 = , където:

 - е най-ниската /минимална/ предложена стойност на резервни части

 - е стойността на конкретното предложение на участника

Под „стойност на резервни части” следва да се разбира общата стойност на най-често използваните за подмяна резервни части и консумативи съгласно Приложение № 3, представена като сума от единичните им цени.

Стойността на показателя Р3 се изчислява по формулата:

Р3 = , където:

 - е най-ниската /минимална/ предложена стойност за подобряване безопасността на асансьорите

 - е стойността на конкретното предложение на участника

Под „стойност за подобряване безопасността на асансьорите” следва да се разбира общата стойност на дейностите по Приложение № 4 съгласно измененията в Наредба за безопасната експлоатация и техническия надзор на асаньорите.

Комисията класира допуснатите до разглеждане оферти по низходящ ред, въз основа на получената обща оценка.

На първо място се класира предложението, получило най-висока комплексна оценка. Участниците, получили равна комплексна оценка, се класират съгласно правилата на чл. 71, ал. 4 и ал. 5 от ЗОП.

4. Указания за реда и условията за участие и провеждане на открита процедура за възлагане на обществена поръчка

Общи условия за участие в процедурата

В настоящата процедура за възлагане на обществена поръчка може да участва всяко българско или чуждестранно физическо или юридическо лице, както и техни обединения, които отговарят на условията на Закона за обществени поръчки (ЗОП) и на изискванията от възложителя.

Не може да участва в настоящата процедура и ще бъде отстранен участник, за който са налице обстоятелствата по чл. 47, ал. 1, т. 1, б. „а”-„д”, т. 2, т.3 и т. 4, и ал. 5 от ЗОП, а именно:

1. който е осъден с влязла в сила присъда, освен ако е реабилитиран, за:

а) престъпление против финансовата, данъчната или осигурителната система, включително изпиране на пари, по [чл. 253 - 260 от Наказателния кодекс](http://web.apis.bg/p.php?i=490430#p5974085);

б) подкуп по [чл. 301 - 307 от Наказателния кодекс](http://web.apis.bg/p.php?i=490430#p5974106);

в) участие в организирана престъпна група по [чл. 321 и 321а от Наказателния кодекс](http://web.apis.bg/p.php?i=490430#p6484841);

г) престъпление против собствеността по [чл. 194 - 217 от Наказателния кодекс](http://web.apis.bg/p.php?i=490430#p5973678);

д) престъпление против стопанството по [чл. 219 - 252 от Наказателния кодекс](http://web.apis.bg/p.php?i=490430#p5974303);

2. който е обявен в несъстоятелност;

3. който е производство по ликвидация или се намира в подобна процедура съгласно националните закони и подзаконови актове;

4. който има задължения по смисъла на чл. 162, ал.2, т.1 от Данъчно- осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен;

5. който е свързано лице (по смисъла на § 1, т. 23а от ДР на ЗОП) с възложителя или със служители на ръководна длъжност в неговата организация;

6. който е сключил договор с лице по [чл. 21 или 22 от Закона за предотвратяване и установяване на конфликт на интереси](http://web.apis.bg/p.php?i=315800#p4204285).

Обстоятелствата по т. 1 и по т. 5 (съгласно номерацията по-горе) се отнасят до лицата по чл. 47, ал. 4 от ЗОП на съответния участник.

Когато участник в процедурата е обединение, което не е юридическо лице, всички посочени по-горе обстоятелства се отнасят до всеки от участниците в обединението и подлежат на деклариране.

Не могат да бъдат самостоятелни участници в тази процедура свързани лица по смисъла на § 1, т. 23а от Допълнителните разпоредби на ЗОП или свързани предприятия по смисъла на § 1, т. 24 от Допълнителните разпоредби на ЗОП.

Външни експерти, участвали в разработване на техническата спецификация от настоящата документация за участие не могат да участват в процедурата за възлагане на обществената поръчка самостоятелно или в обединение с други лица като участници, членове на обединения-участници, подизпълнители, или чрез свързани лица, освен ако документите, в чието изработване са участвали, са променени така, че не предоставят на участника информация, която му дава предимство пред останалите участници в процедурата.

Не може да участва в процедурата и ще бъде отстранено и чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1, т. 1, б. „а”-„д”, т. 2, т. 3 и т. 4 от ЗОП.

При подаване на офертата участникът удостоверява липсата на посочените обстоятелства с една декларация по образец, подписана от лицето/лицата, които представляват участника. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която участникът е установен, е длъжен да предоставя информация за тези обстоятелства служебно на възложителя.

За подизпълнителите се прилагат само изискванията по чл. 47, ал. 1 и 5 от ЗОП.

Критерии за подбор съгласно чл. 25, ал. 2, т. 6 от ЗОП:

* + - * + Минимални изисквания за икономическо и финансово състояние съгласно чл. 50 от ЗОП: възложителят не поставя такива изисквания.
        + Минимални изисквания за технически и квалификационни възможности на кандидатите съгласно чл. 51 от ЗОП
        1. Участниците в конкурса трябва да притежават удостоверение за извършване на поддръжка и ремонт на асансьори, издадено от Държавна агенция за метрологичен и технически надзор (ДАМТН) през срока на действие на договора.
        2. Фирмата участник в конкурса трябва да притежават действащи/ актуални/: Сертификат за управление на качеството ISO 9001:2008 или еквивалентно и Сертификат за управление на здравето и безопаснастта при работа OHSAS 18001: 2007 или еквивалентно.
        3. Учасниците в конкурса трябва да са поддържали поне три обекта през последните три /3/ години включващи приблизителния обем на поръчката едновременно асансьори с електрическо и хидравлично задвижване.
        4. Постоянно 24-часово присъствие на асансьорни техници в натоварена часова зона - от 08.00 до 17.00 часа - минимум двама постоянно присъстващи, през останалото време на денонощието, през почивните и празнични дни - минимум един постоянно присъстващ.
        5. Наличие на минимум 3 /три/ броя асансьорни техници, притежаващи Удостоверение за правоспособност за поддръжка и ремонт на асансьорни уредби – първа степен, издадено от ДАМТИ, като поне един от тях следва да е включен ежедневно в графика в натоварената часова зона.
        + Документи за доказване на техническите и квалификациони възможности на участниците:

1. Копие /заверено/ на удостоверение за извършване на поддръжка и ремонт на асансьори, издадено от Държавна агенция за метрологичен и технически надзор (ДАМТН) валидно през срока на действие на договора.
2. Копие/заверено/ на Сертификат за управление на качеството ISO 9001:2008 или еквивалентно и Сертификат за управление на здравето и безопаснастта при работа OHSAS 18001: 2007, актуални за периода на изпълнение на поръчката.
3. Списък на изпълнените услуги идентични или сходни с предмета на поръчката за последните три години, придружени с удостоверения за добро изпълнение, съдържащи стойността, датата на приключване на изпълнението, мястото, вида и обема на извършените услуги по поддръжка и сервизно обслужване на асансьори, вкл. телефон и адрес за контакт с издаващия удостоверението.
4. Декларация-списък на техническите лица, отговорни за изпълнението на поръчката - 24 часов непрекъснат режим на работа с присъствие на територията на болницата,придружени с:

* документи, удостоверяващи професионалното им образование /дипломи/ и/или сертификати за успешно преминати квалификационни курсове;
* актуално копие на минимум три /З/ броя сервизни техници, притежаващи Удостоверение за правоспособност поддръжка и ремонт на асансьорни уредби – първа степен, издадено от ДАМТН на основание Наредба № 3 от 17.01.2001 г.

Условия и размер на гаранцията за участие в процедурата

Гаранцията за участие в процедурата е 1677,60 лв. Представя се в една от формите съгласно чл. 60, ал. 1 от ЗОП: банкова гаранция в оригинал, издадена от българска или чуждестранна банка в полза на УМБАЛСМ “Н.И.Пирогов” ЕАД, със срок на валидност 90 /деветдесет/ дни от датата на отваряне на офертите. Банковите гаранции, издадени от чуждестранни банки, следва да са авизирани чрез българска банка, потвърждаваща автентичността на съобщението. По усмотрение на участниците гаранцията за участие може да бъде парична сума в лева, внесена при банка ЦКБ АД – клон Пирогов, IBAN: BG17CECB97905045159900, BIC: CECBBGSF. Задържането и освобождаването на гаранцията за участие ще става по реда на чл. 61 и чл. 62 от ЗОП.

Условия и размер на гаранцията за добро изрълнение

Гаранцията за добро изпълнение е в размер на 3 /три/ % от стойността на договора без ДДС. Представя се в една от формите по чл. 60, ал. 1 от ЗОП при подписване на договор за възлагане на обществена поръчка и е условие за сключването му.

Кандидатът, участникът или определеният изпълнител избира сам формата на гаранцията за участие, съответно за изпълнение.

При представяне на банкова гаранция, същата трябва да бъде открита в съответствие с изискванията на настоящата документация. Гаранцията трябва да бъде неотменима и безусловна, с възможност да се усвои изцяло или на части; следва да съдържа задължение на банката-гарант да извърши безотказно плащане при първо писмено искане на възложителя. Гаранцията за участие е със срок, определен в обявлението на процедурата или в образеца на офертата от документацията за участие.

Банковите разходи по откриването на гаранциите са за сметка на участника, респ. изпълнителя. Разходите по евентуалното усвояване – за сметка на възложителя.

Задържането и освобождаването на гаранциите за участие става по реда на чл. 61 и чл. 62 от ЗОП;

Възложителят освобождава банковите гаранции без да дължи лихви за периода, през който средствата законно са престояли в него.

Условията и сроковете за задържане или освобождаване на гаранциите за изпълнение се уреждат в договора за възлагане на обществената поръчка /чл. 63 от ЗОП/.

Подготовка, съдържание и подаване на офертата

При изготвяне на офертата участникът следва да се придържа към указанията от настоящата документация /чл. 54, ал. 1 от ЗОП/.

Участникът следва да проучи всички образци, условия и техническо задание на настоящата документация. Условията в образците от документацията за участие са задължителни за участниците и не могат да бъдат променяни от тях. Невъзможността да предостави цялата изискуема информация или представянето на оферта, неотговаряща на условията, описани в документацията, при всички случаи води до неговото отстраняване.

За да декларира желанието си за участие в процедурата, кандидатът следва да подаде офертата в посочения от възложителя срок. Всеки участник в процедура за възлагане на обществена поръчка има право да представи само една оферта /чл. 55, ал. 1 от ЗОП/.

Срокът на валидност на офертите трябва да бъде съобразен с определения в обявлението срок и представлява времето, през което участниците са обвързани с условията на представените от тях оферти /чл. 58, ал. 1 от ЗОП/.

Офертата се подписва само от управляващия участник или от негов пълномощник, който следва да представи съответното пълномощно в офертата.

Всички, представени документи следва да бъдат на български език /чл. 56, ал. 4 от ЗОП/. В случаите, когато са включени документи и референции на чужд език, тe следва да са придружени с официален превод на български език.

По офертата не се допускат никакви вписвания между редовете, изтривания или корекции.

В случай, че за някой от посочените документи е определено, че може да се представи във формата на «заверено от участника копие» или само «копие», за такъв документ се счита този, при който върху копието му има:

- гриф ”Вярно с оригинала”;

- името и фамилията на подписващия;

- датата, на която е извършена заверката;

- собственоръчен подпис със син цвят;

- свеж печат на участника.

Офертата се представя в запечатан, непрозрачен плик от участника или от негов представител лично, по пощата – препоръчано с обратна разписка или чрез куриерска служба, като всички разходи по представянето на офертата, както и рискът от забава или загубване са за сметка на участника /чл. 57, ал. 1 от ЗОП/. Върху плика участникът записва „ОФЕРТА”, като посочва наименованието на поръчката, вкл. самостотелно обособените позиции, за които се отнася, адрес и лице за кореспонденция, телефон, факс и електронен адрес.

При приемането на офертата върху плика се отбелязва поредният номер, датата и часът на получаването и посочените данни се записват във входящия регистър /чл. 57, ал. 4 от ЗОП/ срещу подпис на приносителя. На последния се издава документ с входящ номер, удостоверяващ този факт.

Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват в регистъра.

До изтичане на срока за подаване на офертите /12:00 часа на 25.05.2015 г./ всеки участник в процедурата може да промени, допълни или оттегли офертата си /чл. 54, ал. 2 от ЗОП/. След крайния срок за подаване на офертите участниците нямат право да ги променят или оттеглят.

Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта /чл. 55, ал. 5 от ЗОП/.

Всички разходи за участие в процедурата са за сметка на кандидата или участника.

Офертата, следва да бъде функционално разпределена в три отделни запечатани непрозрачни и надписани плика съгласно чл. 57 от ЗОП, всеки един от които има следното съдържание:

Плик № 1: „Документи за подбор”

1. Списък на документите, съдържащи се в офертата, подписан от участника - (оригинал, по образец. В списъка се описват всички представени документи (задължителни и други по преценка на участника), включително относно подизпълнителите, ако такива се предвиждат.
2. Представяне на участника, включващо и декларация по чл.47, ал.9 от ЗОП - (оригинал, по образец).
3. Пълномощно на лицето подписващо офертата (оригинал) – представя се, когато офертата (или някой документ от нея) не е подписана от управляващия и представляващ участника съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата и да представлява участника в съответната процедурата.
4. Договор за обединение, подписан от лицата, включени в обединението (в случай, че участникът е обединение на физически и/или юридически лица) - заверено от участника копие. При участници – обединения, които не са юридически лица, ако офертата се подава от лице, което не е вписано като представляващ в договора за обединение, към офертата се представя нотариално заверено пълномощно на това лице, подписано от всички участници в обединението, с което упълномощават това лице с право да подаде офертата, да попълни и подпише документите, общи за обединението.
5. Декларация за липса на свързаност с друг участник по чл. 55, ал. 7 от ЗОП, както и за липса на обстоятелството по чл. 8, ал.8, т. 2 от ЗОП (оригинал, по образец)
6. Декларация за съгласие за участие като подизпълнител – оригинал, по образец.
7. Декларация за приемане на условията в проекта на договора – оригинал, по образец.
8. Попълнен, подписан и подпечатан проект на договор за изпълнение - оригинал.
9. Документ за внесена банкова гаранция в оригинал или заверено копие на платежно нареждане, съгласно условията на възложителя – задължително се представя за всяка позиция поотделно.
10. Документи за доказване на икономическото и финансовото състояние съгласно чл. 50 от ЗОП, ако възложителят е поставил такива.
11. Документи за доказване на техническите и квалификационни възможности на кандидатите съгласно чл. 51 от ЗОП, ако възложителят е поставил такива.
12. Пълномощно на лицето, присъстващо при отваряне на офертите, ако това не е законния представител на участника – представя се пред членовете на комисията в случаите по чл. 68, ал. 3 от ЗОП.
13. Освен описаните задължителни документи, участниците имат право да подадат декларация по чл. 33, ал.4 от ЗОП.

Плик № 2: „Предложение за изпълнение на поръчката”

* + - * + Техническа оферта - по образец, съгласно изискванията на възложителя.

Плик № 3: „Предлагана цена”

* + - * + Ценова оферта – по образец.

Указания за изготвяне на ценовата оферта

Ценовата оферта следва да бъде изготвена по приложените в настоящата документация образци, подписани и подпечатани от кандидата, както следва:

* предлаганата цена следва да бъде крайна с включени всички разходи по абонаментната и сервизна поддръжка на асансьорите в УМБАЛСМ “Н.И.Пирогов” ЕАД за един месец, с влючено ДДС, до два знака след десетичната запетая.
* цените по Приложение № 3 следва да са единичните цени с включено ДДС, до два знака след десетичната запетая, съответно за един брой или един литър, съгласно приложената таблица. На класиране подлежи общата стойност на шестдесетте номенклатурни единици, включени в приложението.
* цените по Приложение № 4 следва да са единичните цени с включено ДДС, до два знака след десетичната запетая за всяка дейност поотделно за общо двадесет и пет броя асансьорни уредби. На класиране подлежи общата стойност на шестте дейности, включени в приложението.

Предложените цени следва да бъдат крайни и остават непроменени за срока на действие на договора за изпълнение.

Ценовата оферта задължително се представя съгласно чл. 57, ал. 2, т. 3 от ЗОП.

Участникът е единствено отговорен за евентуално допуснати грешки или пропуски в изчисленията на предложените от него цени.

При несъответствие в данните на хартиения и оптичния носител, за верни се приемат данните от хартиения носител.

Предлаганите цени трябва да фигурират единствено в ценовата оферта. Участници, които по какъвто и да е начин са включили някъде в офертата си извън Плик № 3 елементи, свързани с предлаганата цена или части от нея, ще бъдат отстранени от участие в процедурата.

Предложената от участника цена не трябва да надвишава обявената прогнозна стойност.

Провеждане на процедурата, класиране и определяне на изпълнител

Подготовката и провеждането на процедурата се извършва от възложителя /чл. 58а от ЗОП/. Всички разходи, свързани с тези действия на възложителя са за негова сметка.

Възложителят има право да удължи срока за подаване на офертите, когато: за подготовката и представянето на офертите е необходимо допълнително време на участниците, независимо дали срока за тяхното представяне е изтекъл и/или в случаите по чл. 27а от ЗОП и/или в случаите по чл. 29, ал. 2 от ЗОП.

В случай, че в срока, определен за подаване на офертите, има подадена поне една оферта или заявление за участие, възложителят провежда процедурата в съответствие с изискванията на Закона за обществените поръчки.

Съгласно чл. 34, ал. 2 и ал. 5 от ЗОП, след изтичане срока за приемане на офертите в процедурата възложителят назначава комисия с писмена заповед, съставът на която се обявява в деня, определен за отваряне на офертите – 26.05.2015 г. в Аудиторията на Секция по изгаряне и пластична хирургия, 2-ри етаж /Администрация/, 10.00 часа. Срок за приключване работата на комисията, определен от възложителя следва да е съобразен със спецификата на обществената поръчка и да е не по-дълъг от срока на валидност на офертите.

Действията на комисията са публични. При отварянето на офертите /чл.68, ал.4 и ал. 5 от ЗОП/ могат да присъстват участниците в процедурата или техни упълномощени представители, както и представители на средствата за масова информация и на юридически лица с нестопанска цел. Представителите на горепосочените лица, желаещи да присъстват при отварянето на предложенията е необходимо да представят следните документи: за участници в процедурата – представляващ/и участника представят документ за самоличност; за упълномощените представители на участниците - документ за самоличност и нотариално заверено пълномощно.

Комисията разглежда детайлно представените документи при пълно съответствие с изисванията и ползвайки се от правата си по чл. 68, ал. 4 до ал. 11 от ЗОП вкл.

В процеса на провеждане на процедурата участниците са длъжни да уведомяват възложителя за всички настъпили промени по декларираните от тях обстоятелства в 7-дневен срок от настъпването им /чл. 69, ал. 3 от ЗОП/.

Комисията предлага за отстраняване от участие в процедурата участник, който:

1. не е представил някой от документите по чл. 56 от ЗОП и/или описаните в настоящата документация;
2. за когото са налице обстоятелствата по чл. 47, ал. 1, 2 и 5 от ЗОП, определени в настоящата документация за участие;
3. чието предложение е непълно или не отговаря на условията на тази документация и изискванията на Възложителя;
4. е представил оферта, която не отговаря на изискванията на чл. 57, ал. 2 от ЗОП

Мястото, деня и часа за отваряне и оповестяване на ценовите предложения /чл. 69а, ал. 3 от ЗОП/ се публикува единствено в Профил на купувача.

При наличие на хипотеза по чл. 70, ал. 1 от ЗОП, комисията следва да изиска подробна писмена обосновка от кандидата или участника. Комисията оценява офертите в съответствие с чл. 71 от ЗОП и предварително обявените условия, като и съобразено с избрания критерий за оценка. В случай, че получените оценки на две или повече оферти са равни, се прилагат разпоредбите на ал. 4 и ал. 5 на чл. 71 от ЗОП.

Комисията представя протокол за разглеждането, оценяването и класирането на офертите, който се подписва от всички членове и се предава на възложителя за утвърждаване заедно с цялата документация. С това работата на комисията приключва. В случай, че член на комисията е против взетото решение, той подписва протокола с особено мнение и излага писмено мотивите си /чл. 72 от ЗОП/.

Възложителят обявява с мотивирано решение /чл. 73, ал. 1 от ЗОП/ класирането на участника/ците в процедурата в срок от 5 /пет/ работни дни след приключване работата на комисията. В решението се посочват и отстранените участници, както и мотивите за отстраняването им. Същото се изпраща до всички участници в процедурата в 3-дневен срок от издаването му при условията на чл. 58а от ЗОП.

Кандидатите или участниците имат право на достъп до протокола от работата на комисията при условията на чл. 73, ал. 4 от ЗОП.

Прекратяване на процедурата

Възложителят прекратява процедурата за възлагане на обществена поръчка с мотивирано решение в съответствие с императивите на чл. 39 от ЗОП и в случай, че процедурата е открита при условията на външно финансиране - при неполучаване на целевите средства.

Възложителят уведомява всички участници в 3-дневен срок от решението за прекратяване на процедурата при условията на чл. 58а от ЗОП.

Сключване на договор за възлагане на поръчката

Възложителят сключва договор за изпълнение на поръчката с участника, класиран от комисията на първо място и определен за изпълнител /чл. 74, ал. 1 от ЗОП/ по реда на ЗОП, ТЗ и ЗЗД в Република България.

Договорът за изпълнение на обществената поръчка задължително включва всички предложения от офертата на участника, определен за изпълнител и съответства на приложения в документацията проект /чл. 41, ал. 2 от ЗОП/.

Срокът за сключване на договор за изпълнение е съгласно чл. 41, ал. 4 от ЗОП, освен в случаите по чл. 41а от ЗОП.

При сключването на договора участникът, определен за изпълнител, е длъжен да представи документите по чл. 47, ал. 10 от ЗОП, свидетелство за съдимост на членовете на управителните органи, както и гаранция за добро изпълнение на договора.

В случай, че участникът, определен за изпълнител, в срок от един месец след изтичане на срока по чл. 41, ал. 4 от ЗОП не представи документите по чл. 48, ал. 2 от ЗОП или неоснователно откаже да сключи договора за изпълнение на поръчката, възложителят има право с решение /чл. 74, ал. 2 от ЗОП/ да определи за изпълнител класиралият се на второ място участник или да прекрати процедурата. Същият се поканва писмено за сключване на договора за изпълнение на обществената поръчка в срок от 3 /три/ дни след изтичане на едномесечния срок или установяване на отказа от страна на класирания на първо място участник.

Ако класираният на второ място участник не представи необходимите документи или откаже да подпише договор за изпълнение, възложителят прекратява процедурата.

Договорът за изпълнение не може да се променя от страните, освен в случите по чл. 43 от ЗОП.

Комуникация между възложителя и участниците

Възложителят публикува документацията за участие в процедурата на своя Профил на купувача в интернет на адрес <http://pirogov.nit.bg/>.

Разясненията по документацията за участие в процедурата, както и информация за деня, часа и мястото на провеждане на публично заседание за отваряне и оповестяване на ценовите предложения на допуснатите участници се публикуват само на Профила на купувача на възложителя, посочен по-горе.

Само лица, които са направили писмено искане за разяснение по документацията и са посочили електронен адрес, получават дадените разяснения и по електронна поща в деня на публикуването им в профила на купувача на възложителя.

Всички комуникации и действия на възложителя и участниците, свързани с настоящата процедура, са в писмен вид.

Всеки участник може да представи своите писма и уведомления съгласно чл. 58а, от ЗОП - лично, по факс, по пощата – препоръчано с обратна разписка или чрез куриерска служба, с електронен подпис при условията на Закона за електронния документ и електронния подпис, или чрез комбинация от тези средства.

Възложителят е длъжен да изпраща на участниците по някой от посочените по-горе способи само документи по процедурата, за които това е изрично предвидено в ЗОП.

В предвидените от ЗОП хипотези, някои документи по процедурата се обявяват и само чрез профила на купувача на възложителя.

Всяка информация, касаеща обществената поръчка, публикувана в сайта на Възложителя, се счита за достъпна за участниците от момента на публикуването й.

Други указания

За всички въпроси, касаещи провеждането на процедурата и подготовката на офертите, които не са разгледани в настоящите указания, се прилага ЗОП и ППЗОП.

При противоречие в записите на отделните документи, валидни са записите с по-висок проритет в следната последователност:

* + - * 1. Решение за откриване на процедурата
        2. Обявление за обществена поръчка
        3. Указания за реда и условията за участие и провеждане на открита процедура за възлагане на обществена поръчка
        4. Проект на договор за изпълнение на поръчката
        5. Образци на документи за участие

При представяне на документи на език различен от български и същите и в превод на български, и при констатиране на несъотвествия между записите на различните езици, за валидни се приемат тези на български език.

Непредставянето на някой от документите във формата, съдържанието и с реквизитите, изискващи се в настоящата документация при всички случаи е основание за отстраняване от участие на основание чл. 69, ал. 1 от ЗОП.

Важат документите, представени в оригинал или заверени по съответния ред.

ЧАСТ ІІІ

Образци на документи за участие в процедурата

1. Техническа оферта - Образец № 1
2. Ценова оферта - Образец № 2

* Приложение № 3
* Приложение № 4

1. Проект на договор за изпълнение на обществената поръчка - Образец № 3
2. Представяне на участника, в т.ч. Декларация по чл. 47, ал. 9 от ЗОП - Образец № 4
3. Списък на документите, съдържащи се в офертата - Образец № 5
4. Декларация за липса на свързаност с друг участник по чл. 55, ал. 7 от ЗОП, както и за липса на обстоятелството по чл. 8, ал.8, т. 2 от ЗОП - Образец № 6
5. Декларация за съгласие за участие като подизпълнител - Образец № 7